Malayziyada avtobus jarga qulashi oqibatida 13 kishi halok bo‘ldi va 17 kishi jarohat oldi, deb ma’lum qildi 24 dekabrda Star gazetasi. Voqea mamlakat janubida yuz bergan. Avtobus Kuala-Lumpurdan Joxor-Baruga ketayotganda yo‘ldan chiqib ketib, jarga qulagan. Voqea joyiga 25 nafar o‘t o‘chiruvchi yetib kelgan. Yo‘l-transport hodisasi sabablari aniqlashtirilmoqda. Dastlabki ma’lumotlarga ko‘ra, yo‘l yaxshi holatda bo‘lgan, voqea yuz bergan vaqtda yog‘ingarchilik bo‘lmagan.